Nr. C 346/12 De Europæiske Fællesskabers Tidende 31. 12. 82 
Udtalelse om forslag til Rådets afgørelse om ændring af Rådets afgørelse 79/783/EØF af 
11. september 1979 om fastlæggelse af et flerårigt program (1979-1983) på databehand­
lingsområdet 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 193 af 26. juli 1982, side 4. 
A. UDTALELSENS JURIDISKE GRUNDLAG 
Rådet besluttede den 23. juli 1982, i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 202. plenarforsamling afholdt i 
Bruxelles den 24. og 25. november 1982. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 198, 
under henvisning til anmodning af 23. juli 1982 fra Rådet 
for De europæiske Fællesskaber om Udvalgets udtalelse 
om »Forslag til Rådets afgørelse om ændring af Rådets 
afgørelse 79/783/EØF af 11. september 1979 om fast­
læggelse af et flerårigt program (1979 - 1983) på databe­
handlingsområdet« , 
under henvisning til beslutning truffet af dets formand 
den 9. august 1982 om at pålægge Afdelingen for indu­
stri, handel, håndværk og tjenesteydelser at udarbejde 
udtalelse og beretning om forslaget, 
under henvisning til udtalelse vedtaget af Afdelingen for 
industri, handel, håndværk og tjenesteydelser på mødet 
den 3. november 1982, 
under henvisning til mundtlig beretning aflagt af ordfø­
reren, Nierhaus, og 
under henvisning til forhandlingerne på den 202. plenar­
forsamling den 24. og 25. november 1982, mødet den 
25. november -
enstemmigt 
VEDTAGET FØLGENDE UDTALELSE: 
1. Generelle bemærkninger 
1.1. Det fremgår tydeligt af det foreliggende forslag til 
Rådets afgørelse, at der også efter 1982 skal sættes ind på 
at fremme databehandling på basis af de fastlagte mål­
sætninger. Udvalget er klar over denne teknologiske 
udviklings store og perspektivrige betydning for EF's økonomi, både internt og eksternt, og udtrykker derfor 
principiel tilfredshed med, at det flerårige program 
udvides. 
1.2. Udvalget erkender ligeledes nødvendigheden af 
specielt at omsætte nye teknologier i praktiske anvendel­
sesmuligheder og gøre disse markedsføringsklare, således 
at EF kan indhente noget af det tabte terræn i konkur­
rencen med USA og Japan. 
1.3. Man bør sørge for, at EDB-sektoren i EF også 
fremover kan benytte sig af den know-how, som tredje­
landevirksomheder, der for en dels vedkommende har 
foretaget omfattende investeringer i EF-landene, ligger 
inde med. Under alle omstændigheder må der drages 
omsorg for, at resultaterne af den EF-støttede forskning 
rent faktisk tilfalder Fællesskabet. 
1.4. Da software-udviklingen idag udgør, og efter al 
sandsynlighed også i den nærmeste fremtid vil udgøre, en 
flaskehals i databehandlingsteknologien, understreger 
Udvalget det nødvendige i, at videreudviklingen på dette 
område fremskyndes. 
1.5. Udvalget forventer, at arbejdet vedrørende forsk­
ning og udvikling samt vedrørende generelle forhold i 
databehandlingssektoren (strukturændringer i beskæfti-
gelsessystemet, indvirkning på arbejdsvilkårene og på 
uddannelse og videreuddannelse, de ansattes accept af 
teknologien, databeskyttelse osv.) dvs. programmets 
første del, 
— vil blive fremskyndet inden for rammerne af de 
bevilgede midler, 
— at midlerne også på dette område i givet fald vil blive 
forøget, dersom yderligere nødvendige opgaver skulle 
kræve dette på et senere tidspunkt, 
31. 12. 82 De Europæiske Fællesskabers Tidende Nr. C 346/13 
at de nævnte generelle forhold i databehandlingssek-
toren vil blive taget med i billedet ved den konkrete 
udformning af støtteprogrammet (anden del af Rådets 
beslutning) - hvor dette er muligt og rimeligt. 
2. Særlige bemærkninger 
2.1. De relativt beskedne midler på ca. 5 % af mid­
lerne til de nationale europæiske programmer gør det 
presserende nødvendigt i vid udstrækning at koncentrere 
indsatsen om nogle få prioriterede områder, således at 
incitamenterne til videreudvikling kan blive virkningsful­
de. I den forbindelse bør hovedvægten lægges på sådanne 
projekter, som kun i utilstrækkelig grad omfattes af 
nationale programmer, da deres målsætning er at fremme 
det fælles marked. Efter Udvalgets mening opfylder de 
foreslåede projekter denne forudsætning. 
2.2. Programmeringssprogenes videreudvikling, her­
under især international standardisering, bliver en prio­
riteret opgave for software-industrien i de kommende år. 
I programmeringssproget ADA ligger der gode mulighe­
der, især m.h.t. systemprogrammering. Udvalget skal 
imidlertid påpege, at man ved udvælgelsen af projekter 
især bør lade allerede indhøstede erfaringer i bestemte 
industrigrene danne grundlaget, således at effektiviteten 
øges. Af samme årsag bør man være opmærksom på den 
nationale udvikling og tage denne med i billedet, når 
støtteprogrammet skal opstilles. 2.3. Via den finansielle støtte skal det garanteres, at 
de støttede projekters resultater dokumenteres og publi­
ceres på et så tidligt tidspunkt som muligt, så erhvervslivet 
og videnskaben får adgang til dem og kan udnytte dem. 
Blandt pilotprojekterne bør man især fremme sådanne, 
som omfatter uddannelse af instruktører, der skal tage sig 
af uddannelse og videreuddannelse af databehandlings-
eksperter. 
2.4. Udvalget principbeslutter sig fremme og udvik­
ling af tværnationale informationssystemer, da disse er en 
vigtig forudsætning for informationsudviklingen inden 
for EF og dermed for den stadig voksende integration 
mellem de enkelte landes økonomi. 
2.5. Ved valget af terminaler skal de ergonomiske 
aspekter og brugervenligheden tages i betragtning, når 
der udføres udviklingsarbejde. Dette giver særlige mulig­
heder for at arbejde videre med spørgsmål fra støttepro­
grammets første del (generelle forhold i databehandlings-
sektoren) (jf. pkt. 1.5. i denne udtalelse). 
2.6. Udvalget anser det for at være af afgørende 
betydning at få løst problemerne omkring databeskyttel­
sen, særlig når der er tale om distribuerede databaser for 
sundhedsvæsenet. Det bør være en betingelse for delta­
gelse i projektet, at beskyttelsen af personlige data 
garanteres. 
2.7. Det forventes, at det aktuelle behov undersøges 
nøje, inden der træffes afgørelse om fremme af anven­
delsesorienterede projekter, således at fejlinvesteringer 
undgås. 
Bruxelles, den 25. november 1982. 
Francis CEYRAC 
Formand for 
Det økonomiske og sociale Udvalg 
Udtalelse om forslag til Rådets afgørelse om en indledende fase vedrørende et forsknings- og 
udviklingsprogram inden for informationsteknologier 
Den tekst, -som er udtalelsens genstand, er offentliggjort i De Europæiske Fællesskabers 
Tidende nr. C 314 af 30. november 1982, side 44. 
A. UDTALELSENS JURIDISKE GRUNDLAG 
Rådet besluttede den 16. november 1982, i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag.